AlexejDobrolubov/national_council_slovak_2010 huggingface dataset:
90. schôdza NR SR - 2.deň - B. popoludní
Dátum: 2023-05-03
Poslanec: Beluský, Martin (-)
Druh vystúpenia: Vystúpenie s faktickou poznámkou

39. Ďakujem za slovo. Pani poslankyňa, priznám sa, že trošku som prekvapený z toho, akým spôsobom sa táto rozprava vyvinula, že ste kritizovali pána ministra, lebo v minulosti, keď tu boli podobné alebo iné návrhy zákonov, ktoré riešili tieto páry osôb rovnakého pohlavia, tak tam sa ten parlament polarizoval jednoznačne, proste tá konzervatívna alebo konzervatívnejšia časť, tá liberálnejšia časť. A viac-menej v minulosti sme aj, myslím, že naposledy to bol pán Valášek, sme tie zákony proste odmietli, lebo momentálne také je nastavenie parlamentu. Ale teraz to vyzerá byť opačne, že ako keby, ako keby aj to liberálne, aj to konzervatívne spektrum s tým nesúhlasí. Veď ja som si tiež zachytil vyjadrenia tie konzervatívne, napríklad KBS-ky, ktorá to odmietla, verejný ochranca práv to odmietol, ale napríklad aj Inakosť, ktorá teda patrí medzi zástancov tejto skupiny, to tiež odmietla. Takže som teda prekvapený a teraz som zvedavý, akým spôsobom sa bude táto rozprava vyvíjať, resp. potom to hlasovanie. Každopádne za nás môžem povedať, že my to, samozrejme, nepodporíme, ani iné návrhy, ktoré by mali smerovať k tým, k tomu, aby sa osobám rovnakého pohlavia dávali nejaké väčšie práva, ako sú momentálne aj priznané. Takže ďakujem pekne za váš príspevok.
88. schôdza NR SR - 5.deň - B. popoludní
Dátum: 2023-03-21
Poslanec: Beluský, Martin (-)
Druh vystúpenia: Vystúpenie s faktickou poznámkou

76. Ďakujem za slovo. Od existencie, od vzniku existencie našej strany sa snažíme o to, aby sa na Slovensku konalo referendum, kde sa opýtame občanov Slovenskej republiky, či teda súhlasia, alebo nesúhlasia s tým, aby Slovenská republika bola súčasťou Severoatlantickej aliancie, a dokonca sme také uznesenie predložili aj tu v Národnej rade toto volebné obdobie. Žiaľ, Národná rada to neschválila, takže nielenže sme sa neopýtali občanov, či súhlasia, aby sme vstúpili, ale zákonodarci nechcú ani schváliť to, aby sme sa opýtali teda, či súhlasia s tým, aby sme zostali členom. A my sme teda navrhli jednak uznesenie, ktoré predložili moji kolegovia poslanci, kde vyjadrujeme vôľu Národnej rady, aby sme, aby Slovenská republika vystúpila zo Severoatlantickej aliancie, a zároveň dávam do pozornosti aj návrh novely ústavného zákona o vojne a vojnovom stave a ďalších mimoriadnych situáciách, kde sme tiež predložili zákon, v ktorom, podľa ktorého bude môcť prezidentka Slovenskej republiky vyhlásiť vojnu iba v prípade, keď bude Slovenská republika priamo napadnutá alebo bude teda hroziť napadnutie Slovenskej republiky nejakým agresorom, a nie preto, že bola napadnutá nejaká iná krajina, v ktorej sme v nejakom zväzku len preto, že si to niekto želá. Ďakujem.
88. schôdza NR SR - 2.deň - B. popoludní
Dátum: 2023-03-15
Poslanec: Beluský, Martin (-)
Druh vystúpenia: Vystúpenie s faktickou poznámkou

108. Ďakujem za slovo, pán podpredseda. Pán poslanec, pán predseda výboru, máte pravdu, vo veľa veciach sa dá s vami súhlasiť a hlavne tento materiál by si zaslúžil väčšiu pozornosť zo strany poslancov, keďže my sme tiež spoluzodpovední za to, ako sa na Slovensku hospodári, ako hospodári štát a aké máme zadlženie. Vy ste hovorili, že v tom materiáli vám chýba tá druhá časť, teda návrh na zníženie toho dlhu, tak sa teda ten materiál aj volá. Ja sa priznám, že mne by úplne stačilo, keby tam boli návrhy na nezvyšovanie dlhu, lebo, bohužiaľ, my sme teraz v situácii pred voľbami, kedy sa tu roztrhlo nejaké vrece s nejakými myšlienkami, nápadmi, ktoré tu predtým neboli. Možno by stačilo zamknúť tieto a tieto dvere a možno by sa ten problém podarilo na pár mesiacov vyriešiť. Ale nám v podstate stačí, my v podstate ani nepotrebujeme nejako špeciálne teraz znižovať dlh, nám stačí ten dlh podľa mňa hlavne zastabilizovať, aby teda už nerástol. Keď bude ekonomika rásť, tak tým pádom sa potom percentuálne ten dlh začne znižovať a to, čo potrebujeme, je podľa mňa zastabilizovať, alebo hlavne čo potrebujeme zmeniť, zlepšiť, je štrukturálny deficit, ktorý by mal byť ideálne pod 3 % alebo teda ideálnejšie pod 2 % a potom by naozaj tá situácia mohla byť oveľa lepšia. No a s tým prekročením tých dlhových pásiem súvisia, samozrejme, tie sankcie, teda nejaký trest budúcej vlády za zlé hospodárenie minulých vlád a tuto ostáva otázka, či by ešte sme nemali v tomto volebnom období vyriešiť tento problém, pretože budúca vláda síce ona si schváli programové vyhlásenie vlády a dva roky bude mať výnimku, ale po tých dvoch rokoch tá výnimka skončí a bude musieť potom podľa súčasného zákona o rozpočtovej zodpovednosti priniesť vyrovnaný rozpočet, čo by sme teda pre našu ekonomiku asi nikto nechceli, aby to prišlo tak rýchlo a otázka je, či by nebolo potrebné aspoň toto vyriešiť. Ďakujem.
83. schôdza NR SR - 1.deň - A. dopoludnia
Dátum: 2023-02-01
Poslanec: Beluský, Martin (-)
Druh vystúpenia: Vystúpenie s faktickou poznámkou

70. Ďakujem za slovo. Ďakujem za faktické poznámky. Pán poslanec Viskupič, viete, keď budete robiť to isté, nemôžete očakávať iný výsledok, lebo už, neviem, dva alebo tri roky, alebo koľko to už trvá, požadujete stále, aby bol jeden balík, kde bude daňová brzda. Ale to neprešlo, doteraz to neprešlo, doteraz sme to vôbec ani neprerokovali, preto som vám navrhol, spravte to oddelene, aby ste vy videli, aby ste si vy urobili test, že či vôbec tu v parlamente je vôľa na daňovú brzdu. Lebo keď nie je, čo asi neni, ale nemôžeme to úplne predpokladať, tak potom nemá zmysel blokovať to, aby sme išli rokovať o ústavnom zákone, kde zakomponujeme výdavkové limity a kde zosúladíme únikové klauzuly, sankcie, zmeníme hrubý dlh na čistý dlh a všetky tie vaše veci, ktoré je potrebné urobiť. Máme už len tri schôdze a keď vy neurobíte nejaký ústupok, tak potom podľa mňa úplne zbytočne zahodíme veľkú šancu a pravdepodobne ďalšie volebné obdobie sa môžme s výdavkovými limitmi rozlúčiť.
83. schôdza NR SR - 1.deň - A. dopoludnia
Dátum: 2023-02-01
Poslanec: Beluský, Martin (-)
Druh vystúpenia: Vystúpenie v rozprave

64. Ďakujem za slovo, pán podpredseda. Vážené pani poslankyne, páni poslanci, pán minister, pán predseda Rady pre rozpočtovú zodpovednosť, ja len naozaj veľmi krátko ešte možno zopakovať niektoré veci, ktoré som povedal, ale na ktoré pán spravodajca, pán poslanec nereflektoval. Áno, myslím si, že tu v parlamente je dnes ústavná väčšina, ktorá je ochotná podporiť to, aby sa zakomponovali výdavkové limity do ústavného zákona. Toto je podľa mňa veľmi nešťastné, že by sme to nevyužili, lebo tá pravdepodobnosť sa potom po voľbách veľmi znižuje a čím to bude ďalej odsúvané, tak tým to podľa mňa bude nemožné a zahodiť túto príležitosť toto volebné obdobie by bola podľa mňa veľká škoda. Ja chápem, čo ste vy hovorili o tej daňovej brzde, ja s tým nemám vôbec žiadny problém, len ako jedno z riešení som navrhol to, aby ste vy ako SaS-ka alebo vy ako pán predseda výboru pre financie a rozpočet, aby ste predložili novelu ústavného zákona o rozpočtovej zodpovednosti, kde zakomponujete vašu daňovú brzdu a nech tu v pléne uvidíme na hlasovaní aj v prvom čítaní, či je teda vôľa, aby takáto daňová brzda v tomto ústavnom zákone zakomponovaná bola. Keď bude vôľa, tak to prejde, budete mať vy, čo ste chceli, a môžeme potom pokračovať v rokovaní o tom, že sa vrátia výdavkové limity naspäť do ústavného zákona. A v prípade, že to neprejde, tak potom vy ako poslanci vašej strany by ste mali teda zvážiť vaše ďalšie blokovanie, pretože budete sami vidieť, že v parlamente takáto vôľa nie je na daňovú brzdu. A keďže sa už veľmi blíži termín predčasných volieb, máme ešte nejaké tri riadne schôdze, netreba teraz podľa mňa zbytočne čakať a treba potom predložiť novelu ústavného zákona, veď v konečnom dôsledku RRZ-ka toto znenie prichystané má. Čiže treba len potom ústavnou väčšinou to schváliť a som presvedčený, že tá ústavná väčšina v parlamente je, len zbytočne to teraz nevyužívame. Ďakujem, to je všetko.
83. schôdza NR SR - 1.deň - A. dopoludnia
Dátum: 2023-02-01
Poslanec: Beluský, Martin (-)
Druh vystúpenia: Vystúpenie s faktickou poznámkou

54. Ďakujem za slovo, pán podpredseda. Pán poslanec Viskupič, s mnohým, čo ste povedali v rozprave, sa dá, samozrejme, súhlasiť, veď hovorili ste hlavne teda fakty, ale predsa len si myslím, že niektoré veci ste tak trošku jednostranne hovorili, lebo je pravda, že ono to dobre začalo, tie rokovania na tej NBS-ke, až do toho prvého čítania to bolo všetko v poriadku, ale potom sa to odkladalo, blokovalo sa to, ale to nebolo len kvôli tomu, že nechcelo ministerstvo odstúpiť, ale predsa len aj SaS-ka nechcela tiež odstúpiť, takže treba si to povedať tak, že tá nedohoda má vlastne dvoch vinníkov. A dobre ste povedali, že to začalo v roku 2011, ale potom ste povedali, že dnes nás čaká posledný krok. Ale toto zďaleka nemôže byť posledný krok, ja si myslím, že my sme ešte veľmi ďaleko od toho, aby sme mohli povedať, že tie výdavkové limity máme spravené tak, ako to má byť. Je tam viacero vecí, ktoré treba novelizovať, veď v konečnom dôsledku to hovoril aj pán predseda RRZ v tej úvodnej vete, že treba zosúladiť únikové klauzuly, treba zosúladiť sankcie, ale treba aj zmeniť ten hrubý dlh na čistý dlh. Je tam tých vecí oveľa viacej, bohužiaľ, dnes nemáme ministra financií, takže otázka je, kto by si to zobral teraz na starosti, aby tu prebehli nejaké ďalšie rokovania o tom, aby sa tie výdavkové limity dostali naspäť do ústavného zákona, tam, kde majú byť, aby nejaká ďalšia vláda ich nemohla zrušiť alebo zmeniť jednoduchou väčšinou. Ja si myslím, že vy ako predseda výboru pre financie a rozpočet by ste si mohli túto úlohu zobrať a možno opätovne zvolať nejaké rokovanie. A možno aj taký nápad mám, lebo vy ste to blokovali aj ste tuto hovorili o tej dlhovej brzde, ale veď, pán poslanec, veď kľudne tú dlhovú brzdu predložte do pléna, uvidíte, uvidíte, či to má nejakú podporu, keď bude mať, tak to prejde, keď to neprejde, tak poďme novelizovať ten ústavný zákon, aby sme konečne tie výdavkové limity dostali tam, kde majú byť.
94. schôdza NR SR - 8.deň - A. dopoludnia
Dátum: 2023-06-23
Poslanec: Benčík, Ján (SaS)
Druh vystúpenia: Vystúpenie s faktickou poznámkou

69. Ja chcem poďakovať pánovi doktorovi za vecné vstúpenie. Je osviežujúce počúvať vystúpenie v rozprave, v ktorom sa argumentuje vecne v tej záplave vystúpení, v ktorých hrajú úlohu skôr emócie, osobné útoky, urážky a s veľkou ľahkosťou vyslovované závažné podozrenia či dokonca obvinenia. Ďakujem pekne.
94. schôdza NR SR - 7.deň - A. dopoludnia
Dátum: 2023-06-22
Poslanec: Benčík, Ján (SaS)
Druh vystúpenia: Vystúpenie s faktickou poznámkou

54. Ďakujem pekne. Pán expremiér a exminister... (Ruch v sále. Prerušenie vystúpenia predsedajúcim.) Blanár, Juraj, podpredseda NR SR Pán poslanec Pročko, pokoj, poprosím, teraz hovorí pán Benčík. Benčík, Ján, poslanec NR SR .. pán expremiér a exminister, nebudem sa vyjadrovať k vážnym obvineniam, ktoré ste tu s takou ľahkosťou vyslovili. Ani k bulvárnym ad hominem útokom, či sú pravdivé by mali preveriť orgány činné v trestnom konaní alebo súd v občianskoprávnom konaní. Zareagujem iba na to, čo ste povedali hneď na začiatku, ževraj pohľad na vás je pohľadom do očí pravde. Niekto kedysi dávno povedal: Ja som cesta, pravda i život. Ten, kto to povedal, má na to nepochybne právo, ktoré potvrdil svojím životom, svojím pôsobením, aj svojou smrťou. Či máte právo povedať o sebe niečo podobné práve vy, o tom veľmi vážne pochybujem.
94. schôdza NR SR - 3.deň - A. dopoludnia
Dátum: 2023-06-15
Poslanec: Benčík, Ján (SaS)
Druh vystúpenia: Vystúpenie s faktickou poznámkou

18. Poslanec Mazurek označil všetkých migrantov za zločincov a kriminálnikov. Pri tom množstve migrantov, ktorí aj prichádzajú na naše územie, je teoreticky možné, že sa medzi nimi vyskytne aj človek, ktorý mal opletačky s políciou, či bol dokonca odsúdený. Avšak toto Mazurekovo tvrdenie nadobúda zvláštny pôvab v súvislosti s tým, že práve on bol právoplatne odsúdený za extrémistické a rasistické výroky na adresu Rómov, takže skôr o ňom by bolo možné hovoriť ako o kriminálnikovi. Poslanec Mazurek tu skritizoval všetko možné, ale recept nejaký neponúkol. A ja sa pýtam teda, či trvá na tom recepte, ktorý kedysi ponúkol na svojom facebooku na profile, ktorý si neskôr po voľbách v roku 2016 vymazal, v súvislosti s jedným incidentom, ktorý sa odohral na hraniciach dvoch balkánskych krajín, keď sa skupina utečencov na noc ocitla uzavretá z oboch strán policajnými silami tých krajín na území cintorína. Cintorín je pietne miesto a treba sa tam správať, samozrejme, primerane tomuto významu, avšak keď sa skupina, väčšia skupina ľudí ocitne na takomto mieste na celú noc, akiste to nemôže dopadnúť dobre s tým cintorínom. No a poslanec Mazurek vtedy ponúkol takýto recept: "Toto by som riešil nasledovne, najprv pod hrozbou samopalu a obušku ten cintorín by museli vyčistiť tak, že by sa tam nenašiel ani špak. Potom by som ich dobil ako psov, zmlátil všetkých do modra, vykúpal ich v slznom plyne a následne vyhostil do tej špinavej púšte, odkiaľ tieto zvieratá vyliezli."
94. schôdza NR SR - 2.deň - A. dopoludnia
Dátum: 2023-06-14
Poslanec: Benčík, Ján (SaS)
Druh vystúpenia: Vystúpenie s faktickou poznámkou

30. Milan Mazurek, špičkový predstaviteľ strany REPUBLIKA, nám svojím vystúpením opäť raz pripomenul, že strana, ktorú reprezentuje, je reálne iba replikou fašizoidnej strany vedenej človekom právoplatne odsúdeným za používanie neonacistických symbolov, ktorý po liečbe covidu bromhexinom s vodkou dnes hľadá na eurobankovách diabla. Zelené tričko síce Milan Mazurek nahradil oblekom a kravatou, na roky vyholenej hlave si nechal narásť skromnú šticu, vnútro však zostalo rovnaké, akým bolo v dobe, keď ho súd právoplatne odsúdil za rasistické výroky o rómskej menšine, kvôli čomu prišiel o poslanecký mandát. Či keď tvrdil, že história je úplne prekrútená víťazmi a Chazarmi a o tretej ríši vieme iba lži a rozprávky o šiestich miliónoch a mydlách zo Židov. A o Hitlerovi tvrdil, že bojoval proti alkoholizmu, zrušil vplyv židovských bánk a oslobodil krajinu zo zovretia Versaillských zmlúv. Každý Nemec mal za jeho vlády dostatok na šťastný a dôstojný život a učia sa o ňom iba samé klamstvá. (Potlesk.)
94. schôdza NR SR - 1.deň - B. popoludní
Dátum: 2023-06-13
Poslanec: Benčík, Ján (SaS)
Druh vystúpenia: Vystúpenie s faktickou poznámkou

167. Ja na rozdiel od pána Blahu chcem, práve naopak, poďakovať, že sa v programovom vyhlásení vlády napriek tomu, že je vymedzený len veľmi krátky a obmedzený čas, nezabudlo na boj proti hybridným hrozbám. Veď veta "dezinformácie, propaganda, hoaxy sa na nás valia zo všetkých strán" je ako, priamo vystihuje to, čo sme si tu vypočuli od pána vraj politológa Blahu.
94. schôdza NR SR - 1.deň - B. popoludní
Dátum: 2023-06-13
Poslanec: Benčík, Ján (SaS)
Druh vystúpenia: Vystúpenie s faktickou poznámkou

49. Ďakujem za slovo. Trojnásobný premiér pán Fico vo svojom vystúpení v rozprave povedal kadečo. Zväčša to boli tvrdenia, o ktorých je aj báčikovi z Chochoľova jasné, že s pravdou a realitou nemajú nič spoločné a že ide iba o mimoriadne nechutný a bezočivý politický marketing, žiaľ, dnes už taký typický pre neho a mnohých predstaviteľov strany SMER. Zareagujem iba na jedno jeho tvrdenie, ktoré ma naozaj nezvyčajné kúzlo nechceného. Pán predseda Fico povedal, že konšpirácie a hoaxy na Slovensku vraj šíria predovšetkým mainstreamové médiá. A povedal to po tom, ako pred pár dňami vystúpil na platforme telegramového hoaxéra, extrémistu, doxera, antisemitu Daniela Bombica, ktorý vystupuje pod menom Danny Kollar, je na neho vydaný už tretí európsky zatýkací rozkaz a na súd, ktorý má rozhodnúť o prípadnom vydaní na Slovensko, čaká po zložení kaucie vo výške 17-tisíc libier v Londýne so sledovacím náramkom na nohe.
90. schôdza NR SR - 15.deň - B. popoludní
Dátum: 2023-05-25
Poslanec: Benčík, Ján (SaS)
Druh vystúpenia: Vystúpenie s faktickou poznámkou

143. Ja iba teda k vyvráteného klamstva, ktoré tu bolo replikované zvýšeným hlasom. Hranice nebudú zatvorené, budú na hraniciach kontroly a nebudú kvôli, výhradne kvôli konferencii GLOBSEC, ale hlavne kvôli plánovanému zjazdu motorkárskeho gangu Hells Angels.
90. schôdza NR SR - 15.deň - B. popoludní
Dátum: 2023-05-25
Poslanec: Benčík, Ján (SaS)
Druh vystúpenia: Vystúpenie s faktickou poznámkou

135. Aj tento návrh zákona je iba ďalšou kapitolou v tzv. hrdinskom boji so slamenými panákmi, pretože ten počet ľudí, ktorí žiadajú u nás o azyl, jasne hovorí, že migranti sa Slovensku vyhýbajú ako čert krížu. Ale zaujala ma tá zmienka o náraste, o možnom náraste kriminality súvisiacej s pobytom migrantov, vzhľadom na to, že by za sedemčlennú skupinu poslancov, z ktorej dvaja boli právoplatne odsúdení, čiže jeden za rozširovanie neonacistických symbolov, pretože predával obleky so symbolmi neonacizmu, potom jeho brat, ktorý tu medzi vami nie je, bol opäť právoplatne... tiež právoplatne odsúdený, ďalší váš poslanec bol právoplatne odsúdený za jazdu pod vplyvom alkoholu a ublíženie na zdraví s rasovým motívom. Ďalší kolega, ktorý práve ma pred chvíľou spomínal, sa vyhol odsúdeniu len tým, nie preto, že by bol nevinný, ale preto, že súd nedokázal, teda vyšetrovateľ nedokázal bez pochýb dokázať, že tie veci, za ktoré bol, bol trestne stíhaný, dal napr. do svojho počítača, no a ďalší sa vyhol stíhaniu tým, že poprel, že profil na Facebooku bol jeho, kde uverejňoval antisemitské statusy.
90. schôdza NR SR - 15.deň - B. popoludní
Dátum: 2023-05-25
Poslanec: Benčík, Ján (SaS)
Druh vystúpenia: Vystúpenie s faktickou poznámkou

123. Chcel by som pomôcť rozptýliť obavy pána poslanca Schlosára z toho, že Slovensko by mohlo byť zatiahnuté do konfliktu po boku agresora páchajúceho zločiny na cudzom území, nemyslím si, že by sme sa, ak sa Slovensko chystalo vstúpiť do boja po boku Ruska, ktoré preukázateľne v súčasnej dobe pácha vojnové zločiny na území nášho suseda Ukrajiny.
90. schôdza NR SR - 13.deň - B. popoludní
Dátum: 2023-05-23
Poslanec: Benčík, Ján (SaS)
Druh vystúpenia: Vystúpenie s faktickou poznámkou

88. Pán Ďurica, vy v parlamente vystupujete ako slušný človek, preto ma veľmi mrzí, že vám musím pripomenúť texty niektorých piesní, ktorých ste spievali v mladšom veku. Keby ste niekedy sa postavili a povedali by ste, že vás to, čo ste spievali mrzí, že sa od toho dištancujete, nespomínal by som to. Ale vy ste to nikdy neurobili. Tak si teda povedzme, čo ste spievali. A to nie, že ste spievali a ovplyvnili tým tých mladých, ktorí chodili na tie koncerty, to vyšlo aj na platniach teda alebo cédečkách a ľudia si to prehrávali. Má to svoje následky. Odporný zvrhlík v ženských šatách, pre mnohých človek, pre mňa úchylák, krysa bez hanby, čo nikdy nenájde svoju tvár, dopadá ruka hnevu na tvoju tvár, tvoj úsmev na mňa neplatí, zostal si sám, pre túto noc budeš len môj, dnes ucítiš v tvári svoju vlastnú krv, potrestáme každého zradcu rasy, tento dotyk bude osudný, kto sa nám postaví, okúsi pach smrti. Stavajme šibenice, onedlho príde náš čas, deň odplaty sa blíži, už počujem nepriateľov plač. Biela sila, biela pleť, naša hrdosť, naša česť, biela sila zvíťazí, čiernu špinu porazí. Tak vy po tomto, čo ste toto kedysi spievali a ovplyvnili tým niekoľko generácií mladých ľudí, sa máte odvahu považovať nad nešťastným výrokom jedného človeka predneseným v uzavretej spoločnosti.
90. schôdza NR SR - 13.deň - B. popoludní
Dátum: 2023-05-23
Poslanec: Benčík, Ján (SaS)
Druh vystúpenia: Vystúpenie s faktickou poznámkou

82. Ďakujem. Pán Mizík, ste sa tu zrazu dôkladne vyplakali, že nad domnelými krivdami, ktorých sa vám dostalo v minulom volebnom období, aj nad pokutou, ktorú ste vraj museli zaplatiť. No ale zopakujme si, že prečo k tomu došlo. Vy ste nazvali islam krutým, odporným, neľudským politickým systémom a satanstvo pedofilným dielom diabla. Iba pripomeniem, že islam je druhé najrozšírenejšie svetové náboženstvo a vy ste vlastne takýmto spôsobom urazili všetkých tých, ktorí islam vyznávajú. No a keďže ste sa odmietli ospravedlniť, nasledovala pokuta. Teraz hovoríte, že keby ste to, lebo hento povedali, tak by ste išli do väzenia. No ale vy ste do väzenia nešli, ani keď ste pourážali Rómov a či ľudí židovského pôvodu, ktorých ocenil Andrej Kiska. A vlastne všetci vieme, že to boli vaše slová, že to boli vaše myšlienky, ktoré boli dané na ten facebook a že keby ste neboli zbabelec, tak by ste sa boli hrdo k nim prihlásili, možno by ste teda boli dostali aj nejaký trest, ale tú statočnosť ste v sebe, samozrejme, nenašli a ste sa trápne a banálne vyhovorili. A k pánovi Tarabovi, ktorý tuná veľmi rád tak zvrchu rozpráva o kdekom, ľudí rád uráža z vysokého stolca ako vy a keď potom niekoho urazí a povie na jeho adresu nepravdivý a urážlivý výrok, tak už to nazve metaforou. Ale inému tú metaforu upiera. Tak všetkým ľuďom, takýmto ľuďom by som, keďže som už minule citoval Jána, teraz ešte Lukáša. Prečo vidíš smietku v oku svojho brata, ale vo vlastnom oku brvno nezbadáš. Ako môžeš povedať svojmu bratovi, brat môj, dovoľ, vyberiem ti smietku, čo máš v oku, keď vo vlastnom oku brvno nevidíš. Pokrytec, vyhoď brvno zo svojho oka, potom budeš môcť vybrať smietku, čo je v oku tvojho brata.
90. schôdza NR SR - 13.deň - B. popoludní
Dátum: 2023-05-23
Poslanec: Benčík, Ján (SaS)
Druh vystúpenia: Vystúpenie s faktickou poznámkou

52. Pán Taraba, vy ste rozhorčený týmto výrokom, no. A ja som povedal, že ten výrok bol nešťastný, samozrejme, ale určite nie hodný toho, aby sa ním snáď do nekonečna zaoberal slovenský parlament. Ale ak ste vy rozhorčený tým, že... Viete čím som ja napríklad rozhorčený. Ja som rozhorčený napríklad tým, že predseda Slovenskej národnej strany Danko minulý týždeň vstúpil na desiatom zjazde Komunistickej strany Slovenska, to je tá strana, ktorej kandidátku budete aj vy, ktorí sa hlásite okázalo ku kresťanstvu a za jeho chrbtom boli portréty nielen Marxa a Engelsa, ale aj očividných mnohonásobných masových zločincov Vladimíra Uľjanova Lenina a Jozefa Džugašviliho Stalina. A ja sa teda, mňa rozčuľuje to, že všetci vedia, že nie prívržencom nacizmu či neonacizmu. Ale ak, ak sú ľudia trestaní za používania neonacistických symbolov, prečo nie sú trestaní ľudia aj za používanie komunistických symbolov. Čo už môže byť odpornejšie, ako na nejakom zjazde nejakej strany, ktorá tvrdí, že nemá nič so zločinmi komunizmu spoločné, ako tvár masového vraha Stalina. No a k tomu, že sa tuná kresťania tak teda rozhorčujú, by som povedal toto, zacitujem vám jeden verš z Evanjelia podľa Jána 8. kapitoly, 7. verš, ktorý povedal Ježiš v súvislosti s tým, ktorí chceli ukameňovať ženu, ktorá podľa nich zhrešila. Povedal tieto slová: "Kto z vás je bez hriechu, nech prvý hodí po nej kameň." To odporúčam aj vám, páni, akože kresťania.
90. schôdza NR SR - 13.deň - B. popoludní
Dátum: 2023-05-23
Poslanec: Benčík, Ján (SaS)
Druh vystúpenia: Vystúpenie s faktickou poznámkou

36. Ďakujem. Ďakujem pekne kolegyni Aničke Zemanovej za to, že uviedla do kontextu naozaj nie najšťastnejší výrok pána Vladimíra Šuchu ako aj že nás, s tým, že nás oboznámila so stanoviskom usporiadateľov podujatia, kde to vlastne v uzavretej spoločnosti zaznelo. Na druhej strane s úžasom sledujem, ako sa tu kde kto zadúša rozhorčením nad metaforou a márni náš čas, ktorý by sa dal využiť určite lepšie. Kolega Dostál už povedal niečo pánovi predkladateľovi o tom, čo povedal Ján Slota, predseda Slovenskej národnej strany, na kandidátke ktorej sa nám chce o voličské hlasy uchádzať pán Taraba. Slota povedal nielen to, že Slováci sú geneticky hlúpy národ, ale povedal ešte aj to, že slovenský národ je dosť sprostý národ, i keď som jeho súčasťou. No a nikto teda pána Slotu za hlúpe výroky, ktoré tiež možno brať ako metaforu, nekrižoval. Rozhorčujú sa tu aj iní, ale spomeňme si na takéto výroky napríklad gayovia a lesby sú niekedy horší než tí vrahovia. Vyhlásil katolícky kňaz Marián Kuffa. Jeho brat Štefan, ktorý sa tu tiež veľmi rozhorčuje, povedal: "Lepšie by ti bolo, keby ti zavesili mlynský kameň na krk a hodili ťa do vody," povedal to v parlamente na margo vzťahu medzi dvomi ľuďmi rovnakého pohlavia. Ja medzi týchto ľudí nepatrím, ale sa pýtam, ako sa mohli títo ľudia, či už to priamo v sále, ktorí tu sú, alebo tí, ktorí to počujú, cítiť. A vy nemáte hanby tuná sa zadúšať umelým rozhorčením nad nejakou metaforou, smiešne.